**ניתן למצוא באתר המפמ"ר שיעורים נוספים בנושאים מגוונים**

|  |  |  |
| --- | --- | --- |
| **נושא השיעור** | | שלוש השבועות |
| **נכתב ע"י** | | אביחי קלרמן |
| **קהל היעד** | | כיתות י"ב |
| **משך השיעור** | | שיעור כפול |
| **לימוד מקדים של המקור הנלמד** | **ניסוח הנקודות המרכזיות של המקור.** | * הבנת שלוש השבועות. * הרקע שלהן בשיר השירים – ההקשר המקראי וההקשר המדרשי * ההתייחסות של נטורי קרתא, אגודת ישראל, חב"ד והציונות הדתית לדברים הנגזרים מדברי חז"ל * העימות הנוצר מההבנות השונות של תפקיד ומהות השבועות |
| **ניסוח החידוש של המקור** | הניסיון להתחקות אחרי הבסיס התורני והערכי של הציבור החרדי המתבדל מהמדינה ומהעשייה הציונית בעיקר זו הקשורה לצבא ולשירות הלאומי, מעבר למבוטא על ידי התקשורת. |
| **ניסוח הנקודות הרלוונטיות שבמקור לעולמם של התלמידים** | שיבת עם ישראל לארצו, לאחר אלפי שנות גלות, והקמת המדינה מעניקים לתקופתה ולמדינה את הכותרת: "ראשית צמיחת גאולתנו". לא קיימת תמימות דעים בין גדולי ישראל בראיית מדינת ישראל כשלב בגאולה. יש הרואים בהקמת המדינה "מעשה שטן" ומתנגדים לכל מהלך אקטיבי שתכליתו קירוב הגאולה באמצעות פעולות אנושיות. אחד המקורות העיקריים להתנגדות זו הם דברי חז"ל במסכת כתובות העוסקים בעניין "שלוש השבועות": |
| **עזרים** | **תיאור עזרים דידקטיים (מתודה/ סיפור/ סרט וכד')** | גיוואלד  קטע מתוך סרט תיעודי, המציג שני זרמים בציבור החרדי ביחסם לציונות: מאבקם של 'נטורי קרתא' כנגד המדינה, ועמדתו המורכבת של הרב רביץ ז"ל, שהיה חבר במחתרת ולאחר מכן הנהיג את 'אגודת ישראל' בכנסת. |
| **כיצד העזרים הדידקטיים מסייעים לקישור בין הנקודות הרלוונטיות שבמקור לעולמו של התלמיד?** | דיון כיתתי המנסה למצוא את נקודות החיוביות והמשמעותיות בהשקפת העולם הדוגלת בגאולה הרוחנית – ניסית.  האם יש צדק בדחיית שירות צבאי / באי שירות צבאי או שיש כן "פסיחה על שני הסעיפים", בבחינת מי שחי במדינה ממילא צריך להיות מזוהה עימה? |
| **נקודות לדיון במהלך השיעור** | | * מדוע ה' השביע את שלוש השבועות? * באיזו גישה לגאולה תומכות השבועות הללו – הרוחנית או המעשית? * האם יש לציונות הדתית תשובות לגישה בתומכת בשלוש השבועות? (4 תשובות). * האם המדינה היא ראשית צמיחת גאולתנו? |
| **שאלת הפנמה שעשוייה להופיע במבחן, לאור השיעור** | | מדינת ישראל היא ראשית צמיחת גאולתנו – הבא שני נימוקים מצדדים בקביעה זו ושני נימוקים החולקים על קביעה זו.  לאור דבריך בסעיף הקודם האם המצדדים בקביעה שהמדינה היא ראשית צמיחת גאולתנו, סוברים שיש מימד רוחני בגאולה או שהגאולה היא אך ורק מעשית? |